text: পুরুষ সমকামী, নারী সমকামী, উভকামী ও রুপান্তরিত লিঙ্গ (এলজিবিটি) ও তাদের অভিজ্ঞতার প্রতি মুসলিম বিশ্বের আচরণ ধর্মীয়, আইনগত, সামাজিক, রাজনৈতিক ও সাংস্কৃতিক ইতিহাস দ্বারা প্রভাবিত হয়েছে।
  
  কুরআনে লূতের সম্প্রদায়ের ঘটনা বর্ণনা করা হয়েছে, যারা পুরুষদের মধ্যে পারস্পারিক যৌনকর্ম সংঘটনের কারণে আল্লাহর ক্রোধের মাধ্যমে ধ্বংস হয়েছিল। হাদিসেও সমকামী ও রুপান্তরকামী আচরণকে অপরাধ সাব্যস্ত করা হয়েছে 
  এবং  পুরুষ সমকামীদের জন্য মৃত্যুদণ্ড ও রুপান্তরিত লিঙ্গের ব্যক্তিদের নির্বাসনের আদেশ দেওয়া হয়েছে। সমকামী আচরণ প্রচলিত ইসলামী নিয়মশাস্ত্রে নিষিদ্ধ এবং পরিস্থিতি ও ফিকহী মাজহাব অনুসারে মৃতুদণ্ডসহ বিভিন্নভাবে শাস্তিযোগ্য। তবে উত্তর-আধুনিক ইসলামী সমাজে সমকামী সম্পর্ক সহনীয় ছিল, এবং ঐতিহাসিক তথ্যসূত্র হতে বোঝা যায় যে, এই আইনগুলোর প্রয়োগ ছিল অপ্রতুল, প্রধানত ধর্ষণ ও সামাজিক নৈতিকতার অন্যান্য বিশেষ ব্যতিক্রমের ক্ষেত্রে। ইসলামী যুগের প্রথম দেড় শতাব্দী যাবৎ ইসলামী সমাজে সমকামী চর্চার কথা তেমন একটা পাওয়া যায় না। অষ্টম শতাব্দী হতে আধুনিক যুগ অবধি বিভিন্ন ভাষায় রচিত ইসলামী কবিতা ও অন্যান্য ইসলামী সাহিত্যধারায় সমকামোদ্দীপক ভাবধারা গড়ে ওঠে। প্রাচীন ইসলামী রচনায় প্রাপ্ত সমকামিতার ধারণা গ্রিক-রোমান পৌরানিক ঐতিহ্যের সঙ্গে মিলে যায়, যা যৌন অভিমুখিতার আধুনিক পাশ্চাত্য ধারণা হতে আলাদা। উসমানীয় সাম্রাজ্যে ও মুসলিম বিশ্বের অন্যত্র সমকামিতার প্রতি সামাজিক আচরণ ১৯ শতকের পর থেকে সমসামযিক ইউরোপে প্রচলিত যৌনতার ধারণা ও সামাজিকতার প্রভাব এবং ওয়াহাবিবাদের ন্যায় বিভিন্ন ইসলামী মৌলবাদী মতবাদের বিস্তারের কারণে নেতিবাচক পরিবর্তনের মধ্য দিয়ে গমন করে, এবং সমকামিতাকে অস্বাভাবিক ও লজ্জাজনক বলে মনে করা হতে থাকে। বহু ইসলামী দেশ ঔপনিবেশিক শাসনাধীন থাকাকালে সমকামিতার 
  জন্য অপরাধমূলক শাস্তির প্রবর্তন করে।
  সাম্প্রতিক সময়ে, ইসলামী বিশ্বের অধিকাংশ স্থানে সমকামীদের বিরুদ্ধে চরম বিদ্বেষ বিরাজ করছে সামাজিক ও আইনগতভাবে, যা ক্রমবর্ধমান রক্ষণশীল আচরণ এবং ইসলামপন্থী আন্দোলনসমূহের উত্থানের কারণে ক্রমাগত বৃদ্ধি পাচ্ছে।  আফগানিস্তান, ব্রুনাই, ইরান, মৌরিতানিয়া, নাইজেরিয়া, সৌদি আরব, সোমালিয়ার কিছু অংশ, সুদান, সংযুক্ত আরব আমিরাত ও ইয়েমেনে, সমকামী কর্মকাণ্ডের ফলে মৃত্যুদণ্ড] বা কারাদণ্ড ভোগ করতে হয়।  অন্যান্য দেশ, যেমন, আলজেরিয়া, বাংলাদেশ, চাঁদ, মালয়েশিয়া, মালদ্বীপ, পাকিস্তান, কাতার, সোমালিয়া ও সিরিয়াতে এটি অবৈধ, এবং এর জন্য শাস্তি দেওয়া হতে পারে। সমলিঙ্গীয় যৌনসঙ্গম আলবেনিয়া, আজারবাইজান, বাহরাইন, বসনিয়া ও হার্জেগোভিনা, বুর্কিনা ফাসো, জিবুতি, গিনি-বিসাউ, ইরাক, জর্ডান, কাজাখস্তান, কসোভো, কিরগিজস্তান, মালি, নাইজার, তাজিকিস্তান, তুরস্ক, ইন্দোনেশিয়ার সিংহভাগ, এবং উত্তর সাইপ্রাসে বৈধ। কুয়েত, তুর্কমেনিস্তান ও উজবেকিস্তানে নারীদের মধ্যে  সমকামী সম্পর্ক বৈধ কিন্তু পুরুষদের মধ্যে সমকামী সম্পর্ক অবৈধ।
  
  অধিকাংশ মুসলিম-সংখ্যাগরিষ্ঠ দেশ ও ইসলামী সহযোগিতা সংস্থা (ওআইসি) জাতিসংঘের সাধারণ অধিবেশনে অথবা উএনএইচআরসির সভায় এলজিবিটি অধিকার বাস্তবায়নের বিরোধিতা করে। ২০১৬ এর মে মাসে, ৫১টি মুসলিম দেশের একটি দল ১১টি সমকামী ও রুপান্তরকামী সংস্থার ২০১৬ সালের এইডস প্রতিরোধের উচ্চ পর্যায়ের বৈঠকে অংশগ্রহণ নিষিদ্ধ করে। তবে, আলবেনিয়া, গিনি-বিসাউ ও সিয়েরা লিয়ন এলজিবিটি অধিকারের সমর্থনে জাতিসংঘের একটি ঘোষণায় স্বাক্ষর করে। আলবেনিয়া, কসোভো ও উত্তর সাইপ্রাসে এলজিবিটি বৈষম্যবিরোধী আইন প্রনয়ন করা হয়েছে। এছাড়াও বেশ কিছু মুসলিম সংগঠন রয়েছে যেগুলো এলজিবিটি মুসলিমদের যৌন অভিমুখিতা পুনর্গঠনে অথবা তাদের জন্য এলজিবিটি অধিকার সমর্থনে কাজ করে।
  
  ধর্মীয় পাণ্ডুলিপি ও ফিকহ
  
  কুরআনে
  
  লূতের বার্তাবাহকগণ 
  
  কুরআনে সমকামী কর্মকাণ্ডের ইঙ্গিতে বহু আয়াত রয়েছে, যা বহু শতাব্দী ব্যাপী উল্লেখযোগ্য ব্যাখ্যাগত ও আইনি ভাষ্যের অবতারণা করেছে।
   বিষয়টি কুরআনের সাতটি পৃথক আয়াতে সডোম ও গোমরাহর কাহিনীর মাধ্যমে সবচেয়ে স্পষ্টভাবে উল্লেখ করা হয়েছে, যেখানে শহরের অধিবাসীরা নবী লূতের কাছে ঈশ্বর কর্তৃক প্রেরিত বার্তাবাবাহকদের নিকট যৌন প্রবেশাধিকার দাবি করেছিল। কুরআনের বিবরণের সাথে মূলত জেনেসিস এর ব্যাপক মিল পাওয়া যায়। কুরআনের একটি অংশে বলা হয়েছে যে পুরুষরা "তার (লুতের) অতিথিদেরকে পাওয়ার জন্য অনুরোধ করেছিল" (কোরআন ৫৪::৩৭), যেখানে ইউসুফকে প্রলুব্ধ করার চেষ্টার বর্ণনায় ব্যবহৃত কুরআনের শব্দগুচ্ছের অনুরূপ অভিব্যক্তিকে ব্যবহার করা হয়ছে, এবং একাধিক অনুচ্ছেদে তাদের বিরুদ্ধে  মহিলা (বা তাদের স্ত্রীদের) পরিবর্তে পুরুষদের কাছে "অভিলাষ নিয়ে আসার" অভিযোগ করা হয়েছে। কুরআন এটিকে বিশ্বের ইতিহাসে একটি নজিরবিহীন ঘৃণ্য কর্ম বা ফাহিশা বলে অভিহিত করেছে:
  
  পরবর্তীতে, এই আয়াতগুলির উপর ভিত্তি করে তাফসির সাহিত্য রচনা করা হয়েছে এবং লেখকরা সেখানে কী ঘটেছিল সে সম্পর্কে তাদের নিজস্ব মতামত দেওয়ার চেষ্টা করেছিলেন; এবং তাফসিরলেখকদের মধ্যে সাধারণ ঐক্যমত্য ছিল যে, কুরআনীয় অনুচ্ছেদে যে "ঘৃণিত কর্ম" দ্বারা যা বোঝানো হয়েছে তা ছিল পুরুষদের মধ্যে লিওয়াত বা পায়ূপথে সহবাস করার চেষ্টা।
  
  পরবর্তীতে লূতের সম্প্রদায়েরর পাপ কথাটি একটি প্রবাদবাক্য হয়ে ওঠে এবং পুরুষদের মধ্যে পায়ুসঙ্গম বোঝানো আরবি শব্দগুলি যেমন লিওয়াত () এবং এমন ব্যক্তি যারা এই জাতীয় আচরণ করে তাদের নাম () এই ঘটনা থেকে উদ্ভূত হয়, যদিও লুত নিজে কখনোই উক্ত যৌনকর্মের দাবিদারদের মধ্যে অন্তর্ভুক্ত ছিলেন না।
  
  জিনার আয়াত 
  কুরআনে কেবলমাত্র একটি অনুচ্ছেদে কঠোরভাবে এ ব্যাপারে আইনগত অবস্থান নির্ধারণ করা হয়েছে। তবে, এটি মূলত সমকামী আচরণের মধ্যে সীমাবদ্ধ নয় বরং সামগ্রিকভাবে জিনা (অবৈধ যৌন মিলন) এর প্রতি নির্দেশ করে :
  
  বেশিরভাগ তাফসিরে বলা হয়েছে যে, এই আয়াতগুলো দ্বারা অবৈধ বিষমকামী সম্পর্ককে বোঝানো হয়, যদিও মুতাজিলা পন্ডিত আবু মুসলিম আল-ইসফাহানী হতে প্রাপ্ত একটি সংখ্যালঘু অভিমতে এগুলোকে সমকামী সম্পর্কের উল্লেখ হিসাবে ব্যাখ্যা করা হয়েছে। এই দৃষ্টিভঙ্গিটি মধ্যযুগীয় পণ্ডিতদের দ্বারা ব্যাপকভাবে প্রত্যাখ্যাত হয়েছিল, তবে আধুনিক সময়ে এই ব্যাখ্যাটি কিছুটা গ্রহণযোগ্যতা পেয়েছে।
  
  জান্নাতে পেয়ালাবহনকারী 
  কুরআনের কিছু আয়াতে জান্নাতের বর্ণনা বর্ণনায় "অমর বালক" (৫৬:১৭, ৭৬:১৯) বা "যুবক"দের (৫২:২৪) বর্ণনা করে যারা আশীর্বাদপূষ্ট জান্নাতীদের সুরা পরিবেশন করবে। যদিও তাফসীরে সমকামী অনুভূতি হিসাবে এর ব্যাখ্যা করা হয় না, সম্পর্কটি অন্যান্য সাহিত্যিক ধারাতে তৈরি হয়েছিল, যার বেশিরভাগই হাস্যরসাত্মকভাবে।
  
  হাদীসশাস্ত্রে
  হাদীস (নবী মুহাম্মাদের বাণী এবং কর্ম) হতে পাওয়া যায় যে, সমকামী আচরণ সপ্তম শতাব্দীর আরবে একেবারে অপ্রতূল ছিল না। তবে কুরআনে সমকামিতার শাস্তির কথা নির্দেশ না করলেও ইসলামী আইনবিদগণ যথাযথ শাস্তির নিয়ম খুজে পাওয়ার প্রয়াসে "অধিক সুস্পষ্ট" বেশ কিছু হাদীসের দিকে  ক্রমবর্ধমানভাবে ফিরে গিয়েছেন।
  
  যদিও [[মুহাম্মদ আল বুখারী] বুখারী]] এবং  মুসলিম এর সর্বাধিক পরিচিত হাদীস সংগ্রহগুলিতে সমকামিতার সাথে সম্পর্কিত কোনও বর্ণনা নেই, তবে অন্যান্য হাদিসশাস্ত্রের সংগ্রহগুলোতে " লুতের সম্প্রদায়ের কর্মকাণ্ডের" (পুরুষে পুরুষে মলদ্বারে সহবাস) দণ্ডাদেশের বহু বর্ণনা রয়েছে। উদাহরণস্বরূপ, আবু-ইসা মুহাম্মদ ইবনে ইস-আত-তিরমিযী (৮৮৪ খ্রিস্টাব্দের কাছাকাছি সময়ে [[[সুনান আল-তিরমিযী]]তে সংকলিত) লিখেছেন যে, মুহাম্মদ সমলিংগীয় সংগমকারীদের উভয় সঙ্গীর জন্য মৃত্যুদণ্ডাদেশের বিধান দিয়েছেন।:
  
  ইবনে আল-জাওজি (১১১৪-১২০০) ১২-শতাব্দীতে লিখিত তার বইয়ে দাবি করেছে যে মুহাম্মদ বেশ কয়েকটি হাদীসে "লুতি"দেরকে অভিশাপ দিয়েছেন এবং সমকামী আচরণে উভয় সক্রিয় ব্যক্তির জন্য মৃত্যুদণ্ডের সুপারিশ করেছেন।
  
  আল-নুয়ায়রি (১২৭২–১৩৩২) তার নিহায়া গ্রন্থে উদ্ধৃত করেন যে মুহাম্মাদ বলেছেন তিনি তার সম্প্রদায়ের জন্য লুতের জণগণের কর্মের ব্যাপারে সবচেয়ে বেশি ভয় করেন (মদ ও নারীর ছলনার ব্যাপারে তিনি সমতুল্য ধারণা পোষণ করেছেন বলে মনে করা হয়।)।
  
  রুপান্তরিত লিঙ্গ
  
  ইসলামে, মুখান্নাস শব্দটি লিঙ্গ-বৈচিত্র্যপূর্ণ ব্যক্তিদের, সাধারণত পুরুষ থেকে মহিলায় রূপান্তরিত লিঙ্গের ব্যক্তিদের বোঝাতে ব্যবহৃত হয়। পণ্ডিত ও হাদিস সংগ্রাহক আন-নববীর মতানুযায়ী:
  
  হাদিস ও সুন্নতে, প্রত্যক্ষ ও পরোক্ষ উভয়পন্থায় মুখান্নাস বিষয়ক তথ্যসূত্র রয়েছে।
  
  একটি হাদিস হল সুনান আবু দাউদ ৪১, ৪৯১০:
  
  আরেকটি তথ্যসূত্র রয়েছে সুনান আবু দাউদে ৩২, ৪০৯৫, যেখানে নবীর স্ত্রী আয়িশা বলেন:
  
  প্রথাগত ইসলামী আইন
  
  সুন্নি
  
  শিয়া
  
  প্রয়োগ
  
  আধুনিক ব্যাখ্যা
  
  আরও দেখুন
  
   আয়াতুল কুরসী
   ইসলামে লিঙ্গীয় ভূমিকা
   ইসলামে লিঙ্গ পার্থক্যকরণ
   ইসলামী অপরাধী আইনশাস্ত্র
   ইসলামী যৌন আইনশাস্ত্র
   এশিয়ায় এলজিবিটি
   মধ্যপ্রাচ্যে এলজিবিটি
   ইসলামে শালীনতা
   ইসলামে ধর্ষণ
   ইসলামে অনুতাপ
   যিনা
  
  তথ্যসূত্র
  
  টীকা
  
  উদ্ধৃতি
  
  উৎস্য
   
   
   
    Georg Klauda: Die Vertreibung aus dem Serail. Europa und die Heteronormierung der islamischen Welt. Männerschwarm Verlag, Hamburg 2008, . See pages at Google Books.
   
   
   
   
   Duran, Khalid. Homosexuality in Islam, in: Swidler, Anne (ed.) "Homosexuality and World Religions" (1993). Trinity Press International, Valley Forge, Pennsylvania. 
   Kilgerman, Nicole (2007). Homosexuality in Islam: A Difficult Paradox. Macalester Islam Journal 2(3):52-64, Berkeley Electronic press.
   Khaled El-Rouayheb, Before Homosexuality in the Arab–Islamic World, 1500–1800 Chicago, 2009. .
   Luongo, Michael (ed.), Gay Travels in the Muslim World Haworth Press, 2007. .
   Everett K. Rowson, J.W. Wright (eds.), Homoeroticism in Classical Arabic Literature New York, 1997
   Arno Schmitt and Jehoeda Sofer (eds.), Sexuality and Eroticism Among Males in Moslem Societies Harrington Park Press 1992
   Arno Schmitt and Gianni de Martino, Kleine Schriften zu zwischenmännlicher Sexualität und Erotik in der muslimischen Gesellschaft, Berlin, Gustav-Müller-Str. 10 : A. Schmitt, 1985
   Stephen O. Murray and Will Roscoe (eds.), "Islamic Homosexualities: culture, history, and literature" NYU Press New York 1997
   Wafer, Jim (1997) "Muhammad and Male Homosexuality" in "Islamic Homosexualities: culture, history, and literature" by Stephen O. Murray and Will Roscoe (eds.), NYU Press New York
   Wafer, Jim (1997) "The Symbolism of Male Love in Islamic Mysthical Literature" in "Islamic Homosexualities: culture, history, and literature" by Stephen O. Murray and Will Roscoe (eds.), NYU Press New York 1997
   Vincenzo Patanè, "Homosexuality in the Middle East and North Africa" in: Aldrich, Robert (ed.) Gay Life and Culture: A World History, Thames & Hudson, London, 2006
   [Pellat, Charles.] "Liwat". Encyclopedia of Islam. New edition. Vol. 5. Leiden: Brill, 1986. pp. 776–79.
   Richard C. Martin (ed.), Encyclopedia of Islam and the Muslim World (Macmillan Reference USA, 2003)
   The Huffington Post has eighteen article about LGBT Muslims at LGBT Muslims Articles
  
  আরও পড়ুন
  
   Islam and homosexuality: Straight but narrow, The Economist, February 4, 2012
  , a two-volume anthology
  
   Sexuality and Eroticism Among Males in Moslem Societies edited by Arno Schmitt and Jehoeda Sofer (Harrington Park Press, 1992).
   Sexuality in Islam by H.G. Kotb (Magnus Hirschfeld Archive for Sexology, 2004)
  
  বিষয়শ্রেণী:ইসলামী ফৌজদারি আইনশাস্ত্র
   
  বিষয়শ্রেণী:ইসলামে সমকামীদের নিপীড়ন
  বিষয়শ্রেণী:যৌন অভিমুখিতা ও সমাজ
  ইসলামী দৃষ্টিভঙ্গি, সমকামিতার
title: ইসলামে সমকামিতা